# Lucía Alemany

Lucía Alemany (Traiguera, 1985) és una directora de cinema valenciana.

## Trajectòria

Alemany va estudiar cinematografia a l'ESCAC. L'any 2015, va debutar com a cineasta amb el curtmetratge de ficció 14 anys i un dia. Es va estrenar en el món del llargmetratge amb La innocència. Rodat l'any 2019 a Traiguera, el Baix Maestrat –on es va criar–, amb les interpretacions de Carme Arrufat, Laia Marull, Sergi López i Joel Bosqued, retrata el pas a la maduresa d'una adolescent que creix en un entorn opressiu. En paraules de la directora: «el primer que teníem clar era com rodar. Perquè en el moment que neix el projecte, que és a partir del curt, sabíem que faríem una pel·lícula realista, i per això havíem de comptar amb la improvisació i alhora havíem de trencar les normes d'allò convencional». La pel·lícula s'estrenà en la secció Nous Horitzons del Festival Internacional de Cinema de Sant Sebastià 2019.
Al febrer de 2022 s'anuncià el rodatge del seu segon film, Mari(dos), en aquest cas un projecte d'encàrrec en castellà rodat al Pirineu aragonès i protagonitzat per Paco Léon i Ernesto Alterio.

## Filmografia
### Curtmetratges

* 2015: 14 anys i un dia. Directora, guionista i productora.

### Llargmetratges

* 2019: La innocència. Directora i guionista.
* 2023: Mari(dos) Directora.

### Series de televisió

* 2019: 69 raons (directora, guionista del programa complet, 12 episodis). Per a À punt.
* 2021: Vida perfecta (directora del episodi tres de la segona temporada). Per a Movistar+.
* 2021: Élite: Historias breves. Samuel, Omar (directora de la mini serie completa, 3 episodis). Per a Netflix.
* 2021: Élite: Historias breves. Phillipe, Caye, Felipe (directora de la mini serie completa, 3 episodis) Per a Netflix.

## Referències

* ↑ Serra, Xavi. «‘La innocència’, l'estiu en què s'acaben els jocs». Diari Ara, 23-09-2019. [Consulta: 18 abril 2022].
* ↑ Nerín, Gustau. «L'avortament continua essent un tabú. No només el juvenil», 08-01-2020. [Consulta: 25 gener 2020].
* ↑ «A los adolescentes no se les escucha», 23-11-2019. [Consulta: 25 gener 2020].
* ↑ «Lucía Alemany: «Cuando aborté a los 17 no se lo dije a nadie»» (en castellà). El Correo, 23-09-2019. [Consulta: 18 abril 2022].
* ↑ «El punt de vista femení ha estat tant de temps reprimit que ve de gust escoltar-lo», 20-01-2020. Arxivat de l'original el 2020-01-25. [Consulta: 25 gener 2020].
* ↑ Aller, María. «Lucía Alemany hace su debut en el largometraje con 'La inocencia'». Fotogramas, 08-01-2020. [Consulta: 25 gener 2020].
* ↑ «'La innocència' porta fins a Donostia la mirada d'una adolescent en un poble del País Valencià». Vilaweb, 23-09-2019. Arxivat de l'original el 2020-01-25. [Consulta: 25 gener 2020].
* ↑ «'Mari(dos)', la película rodada en el Pirineo aragonés, se estrena este fin de semana» (en castellà). Heraldo de Aragón, 10-03-2023. [Consulta: 18 setembre 2023].
* ↑ «14 years and One day». Catalan Films & TV. [Consulta: 25 gener 2020].
* ↑ «La innocència». Catalan Films & TV. [Consulta: 25 gener 2020].
* ↑ «Se Rueda el largometraje “Mari(dos)” de Lucía Alemany - APPA - Asociación de Profesionales de la Producción Audiovisual» (en castellà), 23-03-2022. [Consulta: 15 agost 2022].